
Konfidentsiaalne
Pakkumuse esitamise ettepanek
enampakkumises „Purireklaami pindade rent“
31. august 2026
Aktsiaselts Tallinna Linnatransport (edaspidi TLT) korraldab enampakkumise järgides riigihangete seaduse §-s 3 märgitud üldpõhimõtteid. Enampakkumise eesmärgiks on leida partner, kellele anda rendile purireklaami pinnad Tallinna ühistranspordi infrastruktuuril välireklaami paigaldamiseks ja haldamiseks.
TLT teeb Teile ettepaneku esitada pakkumus vastavalt käesolevas pakkumuse esitamise ettepanekus (edaspidi Ettepanek) toodud tingimustele:
1. TLT poolt rendile antavate pindade kirjeldus:
1.1. Rendile antakse purireklaami pinnad Tallinna ühistranspordi infrastruktuuril, eelkõige trolli kontaktvõrgu kandemastide vahel paiknevates asukohtades.
1.2. Enampakkumine hõlmab ligikaudu 22 purireklaami asukohta Tallinna linnas. Lõplik rendile antavate pindade nimekiri ja asukohad täpsustatakse pakkumuse ettepaneku lisas.
1.3. Rendiperiood on kuni 4 (neli) aastat alates lepingu sõlmimisest või kuni vastava reklaamikoha välireklaami paigaldamiseks vajaliku kooskõlastuse kehtivuse lõppemiseni, sõltuvalt sellest, kumb asjaolu saabub varem.
1.4. Pakkuja vastutab reklaamikandjate projekteerimise, tootmise, paigalduse, hoolduse, heakorra, ohutuse ja eemaldamise eest ning kannab nende tegevustega seotud kulud.
1.5. Pakkuja kohustub taotlema ja hoidma kehtivana kõik reklaamikandjate paigaldamiseks vajalikud load ja kooskõlastused ning järgima Tallinna linna välireklaami nõudeid ja muid kohaldatavaid õigusakte.
1.6. TLT-l on õigus nõuda reklaami eemaldamist või asendamist, kui reklaam või selle sisu ei vasta õigusaktidele, kooskõlastuse tingimustele või võib kahjustada TLT mainet.
2. Pakkumuse esitamise tähtaeg ja nõuded pakkumusele:
2.1. Pakkumuse esitamise tähtaeg on hiljemalt 15.09.2026 kell 23:59.
2.2. Pakkumus esitatakse TLT e-posti aadressile maigi.rakas@tlt.ee, märkides teemaks (subject) „Purireklaami pindade rent“.
2.3. Pakkumus peab vastama Ettepanekus toodud tingimustele ega või olla mistahes viisil eksitav.
2.4. Pakkumus tuleb esitada eesti keeles.
2.5. Pakkumus tuleb esitada PDF-vormingus digitaalselt allkirjastatuna pakkuja esindamiseks õigustatud isiku poolt.
2.6. Pakkumuse esitamisega kinnitab pakkuja, et nõustub kõikide esitatud tingimustega, kaasa arvatud lepingu tingimustega.
2.7. Pakkumus peab sisaldama järgnevat informatsiooni/kinnitusi:
2.7.1. pakkuja nimi, registrikood ja kontaktandmed;
2.7.3. pakutav igakuine indikatiivne renditasu ühe reklaamipinna kohta eurodes ilma käibemaksuta;
2.7.4. pakutav renditasu kokku kõikide rendile antavate pindade ja kogu rendiperioodi arvestuses;
2.7.5. kinnitus, et pakkujal puudub maksuvõlg või maksuvõlg on ajatatud;
2.8. Pakkumus peab olema jõus vähemalt 30 (kolmekümne) kalendripäeva vältel alates pakkumuse esitamise tähtpäevast.
3. Läbirääkimised
3.1. TLT alustab vajadusel läbirääkimisi, teatades pakkujale läbirääkimiste aja ja läbiviimise täpse korra.
3.2. Pakkujatel on õigus teha ettepanek läbirääkimisteks nii enne pakkumuste esitamist kui ka pärast pakkumuste esitamist.
3.3. TLT-l ja pakkujal on õigus pidada läbirääkimisi Ettepanekus olevate tingimuste, pakkumuse ja maksumuse, sh renditasu, üle. Läbirääkimised toimuvad kirjalikus vormis või protokollituna.
3.4. Läbirääkimiste tulemus on optimaalseim TLT vajadusi rahuldav pakkumus.
3.5. Kui pakkuja ei soovi läbirääkimistel osaleda või ei vasta kirjalikule järelepärimisele, võib TLT tema pakkumuse kui mittevastava tagasi lükata.
3.6. Läbirääkimised toimuvad eesti keeles kirjavahetuse, sh e-posti teel, kui pooled ei lepi kokku läbirääkimiste pidamist suuliselt koosoleku vormis. Läbirääkimisi juhib TLT.
4. Pakkumuste hindamine
4.1. TLT hindab kõiki nõuetele, sh läbirääkimistel kokkulepitud tingimustele, vastavaid pakkumusi.
4.2. Pakkumusi hinnatakse järgmiste kriteeriumite alusel:
4.2.1. Pakkumuse maksumus, st pakutav renditasu – maksimaalselt 100 punkti. Kõrgeima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "Pakkumuse väärtus" / "Kõrgeim väärtus" x "osakaal (100)".
4.3. TLT-l on õigus tunnistada enampakkumine kehtetuks või jätta leping sõlmimata, kui kõik pakkumused osutuvad TLT jaoks ebasoodsaks või tingimustele mittevastavaks.
5. Kontaktandmed
5.1. TLT esindaja Maigi Raukas e-posti aadress: maigi.raukas@tlt.ee, telefon: 53437108.
